cyanic-selkie/wikianc huggingface dataset:
Hitlergutten Quex
Handling
Heini Völker er en tenåringsgutt som lever i fattigdom sammen med moren og faren sin. Heinis far, en veteran fra andre verdenskrig, er en arbeidsledig tilhenger av kommunistpartiet. Arrangøren for det lokale kommunist-partiet, en mann ved navn Stoppel, blir venn med Heini og inviterer ham til en utflukt på landsbygda - hvor han påstår at de kan drive med svømming, camping og spill. Heini aksepterer forslaget, og dukker opp ved jernbanestasjonen dagen etter for å reise på utflukten. Flere medlemmer av Hitlerjugend er også der, og skal reise med det samme toget. Men når kommunistene kommer frem til deres egen leir er det bare røyking, alkohol og dans, og ingen av spillene som Heine hadde forventet.
Men i en annen del av skogen kommer Heini over Hitlerjugend-medlemmene som er på camping i nærheten av en innsjø. Heini ser dem gjøre alle tingene han håpet å få være med på, og han blir begeistret over sangene deres. Om morgenen ser Heini på Hitlerjugends morgen-aktiviteter, men Stoppel leter etter ham. Heini gjemmer seg for Stoppel, og tar i stedet en tur inn til den nærmeste byen. Når Heini hjem forteller han moren sin om Hitlerjugend, og synger en av sangene deres for henne. Men faren hans overhører sangen, og banker ham opp. Heini ønsker å bli medlem av Hitlerjugend, og lover å komme til åpningen av deres nye klubb-hus. Han kommer imidlertid sent, akkurat i det noen kommunister angriper Hitlerjugend-medlemmene. Selv om han ikke hadde noe med angrepet å gjøre, er Heini blant dem som blir pågrepet av politiet. De arresterer noen av Hitlerjugend, men ingen kommunister. Når politiet slipper ham løs igjen, blir Heini gjenkjent av Hitlerjugend-medlemmene. De anklager ham for å ha samarbeidet med kommunistene under angrepet.
Stoppel blir imidlertid imponert over at Heini ikke fortalte politiet at det var kommunistene som hadde startet alt bråket. Stoppel fortelelr ham at kommunistene planlegger å angripe Hitlerjugend igjen, senere samme dag. Men Heini er fortvilet, og truer med å fortelle Hitlerjugend om angrepet. Heini informerer også politiet, men de tror heller ikke på ham. Faren til Heini møter tilfeldigvis Heinis troppeleder i Hitlerjugend, Kass. Det er her faren til Heini avslører at han ble skadet under krigen, og at dette er årsaken til at han ikke kan arbeide mer. Kass forsøker å overbevise faren til Heini om å slutte seg til nazistene. Heini bestemmer seg for å flytte inn på et herberge drevet av Hitlerjugend, hvor han til sin forferdelse oppdager at ikke alle medlemmer av Hitlerjugend har så høye moralske verdier som han hadde trodd.
McPherson County (Kansas)
McPherson County (MP) er et fylke i den amerikanske delstaten Kansas.
Huyi
Huyi, før september 2017 fylket Hu (kinesisk: 户县; pinyin: Hù Xiàn) er et bydistrikt i den subprovinsielle by Xi'an i provinsen Shaanxi i Folkerepublikken Kina.
Befolkningen var på 559,881 innbyggere i 1999.
Nudelretten biangbiang skal stamme fra en landsby i dette fylket.
Kulturminner
Sarira stupaen til Kumārajīva (Jiumoluoshi shelita, 鸠摩罗什舍利塔),  Gongshu-hallen (Gongshu tang, 公输堂) og Zu'an-steleskogen ved Chongyangtempelet (Chongyang gong Zu'an beilin, 重阳宫祖庵碑林) ble i 2001 oppført på Folkerepublikken Kinas liste over kulturminner.
Sjynt å kjøra buss
Sjynt å kjøra buss er en tradisjonell Stavanger-sang skrevet av Andreas Jacobsen, også kjent som «Ajax».
Sangen ble reddet fra glemselen av August Mauritzen på albumet «Me komme seint, men me komme godt». Gretelill Tangens far, Tor Inge Kristiansen, sang en kjent versjon av sangen i 1976.
Pla d’Urgell
Pla d'Urgell er et comarca i Catalonia, hvis hovedstad er Mollerussa.
Det grenser i nord til Noguera, i øst til Urgell, i sør til Garrigues, og i vest til Segrià.
Pla d'Urgell har 36 069 innbyggere og et areal på 305,13 km².
Kommuner
Pla d'Urgell er delt inn i følgende 16 kommuner (municipis):
Dies irae
Den inngikk tidligere i den katolske messen for avdøde (rekviemmesse) som et påkrevet ledd, men dette ble endret i den nye liturgien av 1969 - selv om den fremdeles gjerne fremføres.
Tekstinspirasjon
En viktig inspirasjon til hymnen synes å ha vært Vulgataoversettelsen av Sefanja 1,15–16:
Andre bilder kommer fra Åpenbaringsboken 20,11–15 (de døde ble dømt etter det som sto skrevet i bøkene), Matteusevangeliet 25,31–46 (sauer og geiter, høyre hånd, kontrasten mellom de salige og de som er blitt forbannet til den evige ild), Første Tessalonikerbrev 4,16 (trompet, eller basun), 2. Petersbrev 3,10 (himmel og jord fortært i brann), Lukasevangeliet 21,26-27 («Mennesker skal forgå av redsel og gru ... de skal se Menneskesønnen komme»), etc.
Musikken
Melodien opprinnelig en gregoriansk sang, nedtegnet i Wittenberg i 1529 under tittelen Den katolske dødsmessen. Temaet har blitt brukt i ulike sammenhenger, bl.a. i Hector Berlioz' Symphonie fantastique, Franz Liszts Totentanz og flere stykker av Sergej Rachmaninov, samt i åpningsscenen i Stanley Kubricks film Ondskapens hotell (The Shining).
Teksten har, i egenskap av å være en del av den romerskkatolske rekviemmessen frem til 1969, blitt brukt i flere komponisters rekviemer, bl.a. Mozarts, Berlioz' og Verdis, samt i Benjamin Brittens War Requiem.
Reid Priddy
William Reid Priddy (født 1. oktober 1977) er en amerikansk volleyballspiller. Han representerte landet sitt under Sommer-OL 2012 i London, der laget hans ble utslått i kvartfinalen. Han tok gull med det amerikanske landslaget under Sommer-OL 2008.
Mehdi Bazargan
Mehdi Bazargan (مهدی بازرگان ; født 1. september 1907 i Teheran i Persia, død 20. januar 1995 i Zürich i Sveits ), navnet ble transkribert Mahdi Bazargan, var en prominent iransk akademiker som i lang tid også var aktivist for folkestyre. Ayatollah Khomeini utnevnte ham til Irans første statsminister etter revolusjonen i 1979. Før dette var han leder for den første ingeniøravdelingen på Universitetet i Teheran.
Bakgrunn
Mehdi Bazargan vokste opp i Teheran. Han var sønn av en kjøpmann som også var en from religiøs aktivist og leder for Aserbajdsjan-moskeen i byen. Familien var etniske aserbajdsjanere, Irans store minoritet som taler et tyrkisk språk. Sønnen fikk utdannelse i termodynamikk og ingeniørfag ved École centrale de Paris. Han sluttet seg til den franske hæren og kjempet mot nazistene under Andre verdenskrig.
Karriere i Iran
Etter krigen kom han hjem til Teheran og fikk jobb på Universitetet i Teheran. På slutten av 1940-tallet ble han sjef for den første tekniske avdelingen ved universitetet. I 1951, da Mohammad Mossadegh var statsminister, ble den iranske oljeindustrien, som tidligere var under britisk kontroll, nasjonalisert. Bazargan ble deretter sjef for det nyopprettede National Iranian Oil Company. Han var også viseminister for regjeringen.
Bazargan var en av grunnleggerne av Iranian Freedom Movement i 1961, et parti som hadde mye til felles med Mossadeghs Nasjonale Front. Selv om Bazargan godtok shahen Mohammad Reza Pahlavi som Irans legitime statsoverhode, ble han flere ganger fengslet av politiske grunner.
Etter den iranske revolusjon
Etter shahens fall under den islamske revolusjon ble Bazargan utnevnt til statsminister for Ayatollah Khomeini og Det islamske revolusjonære råd den 5. februar 1979. I dette verv havnet han i konflikt med ayatollahene og bad gjentatte ganger om å få fratre, noe Khomeini nektet å akseptere.
1. november 1979 var Bazargan i Alger for samtaler med USAs sikkerhetsrådgiver Zbigniew Brzezinski. Kort tid etter at han kom tilbake til Teheran, begynte gisselkrisen på den amerikanske ambassaden, da unge islamistiske studenter okkuperte ambassaden og tok personalet som gisler. Den 6. november sendte Bazargan atter sin oppsigelsese, og denne gangen ble den innvilget. Bazargan-regjeringens avgang ble sett på som en protest mot Khomeini, som hadde uttrykt sin støtte til ambassadeokkupasjonen.
Fra 1980 til 1984 var Bazargan representant for den iranske frihetsbevegelsen i parlamentet (i opposisjon). I 1985 ønsket han å stille til presidentvalget, men kandidaturet hans ble ikke godkjent av Vokterrådet.
Bazargan var kjent som en representant for liberal-demokratisk islamsk tenkning og han understreket nødvendigheten av konstitusjonell og demokratisk politikk. I det umiddelbare kjølvannet av revolusjonen ledet Bazargan en fraksjon som motsatte seg revolusjonsrådet dominert av det islamske republikanske parti, ledet av blant andre Mohammad Beheshti. Han motsatte seg fortsettelsen av Iran-Irak-krigen og ideen om presteskapets medvirkning i alle aspekter av politikk, økonomi og samfunn. For dette ble han utsatt for trakassering fra militante unge revolusjonære i Iran.
Kurv (beholder)
En har tradisjonelt laget kurver over størsteparten av verden, vanligvis med vegetabilsk fibermateriale som strå, bast, vidje, siv, tynne trestykker og liknende. I nyere tid har en også tatt i bruk plast, metall, tekstiler og annet til å lage kurver, og de trenger ikke bare være flettet, men kan også være støpte.
Kurver finnes i tallrike størrelser og fasonger, høye eller lave, runde eller firkanta, med eller uten hull, handtak, lokk eller fôr. De kan ha mange ulike bruksformål, for eksempel lagring, bæring, sanking, fiske, framvisning, transport, sovested eller møbel. Kurver kan bæres på armen (typisk med handtak i armkroken), på ryggen eller hodet. Tilpassede kurver kan brukes til transport på sykkel, eller til ballspill som basketball/kurvball.
Kurver kan produseres hjemme av den som skal bruke den, av en lokal kurvmaker, eller den kan produseres for et verdensmarked.
Produksjon
Det å lage til kurver og lignende kalles «kurvarbeid» eller «kurvfletting», som er gammel husflid i en rekke kulturer. Enkelte steder er det et eget håndverksfag, kurvmakerfaget. Til kurvarbeid hører vanligvis også innsamling og preparering av flettematerialet.
Teknikken varierer etter formål, tradisjon og hva slags materiale en bruker. Kurvarbeid kan deles inn i disse hovedteknikkene: «Kveilarbeid», der en bruker sammenkveilet tynt materiale som gress eller siv; «fletting», der en fletter flate materialer som palmeblad eller treflak; «kurvveving», der en vever myke kvister mellom stivere staker; og arbeid med hardere rørstokker.
En vanlig måte er å begynne kurvarbeidet med en rund eller firkantet bunn som en fletter fra, til det avsluttes med en kant. Det går også an å begynne på toppen og flette ned, noe det finnes eksempler på i afrikanske kurver.
Old Heidelberg
Old Heidelberg er en amerikansk stumfilm fra 1915, regissert av John Emerson.
Kurv (beholder)
Bruk
Kurver har ulike bruksområder. Funksjonene er oftest knyttet til transport (bæring) eller lagerformål. Kurver kan inneholde store, uhandterlige bører, eller kan hindre at skjøre ting, som blomster eller sopp, blir klemt for hardt. Kurvene kan være lette å fylle ved sanking, for eksempel ved teplukking eller vedsanking. Kurver kan også gjøre det lettere å stille ut varer på et marked eller i en butikk. Kurven kan også brukes som måleenhet, noe som gjenspeiles i den gamle italienske måleenheten corba. På Vestlandet holdt tradisjonen med «kipe» seg lenge. Kipen var en flettet kurv båret på ryggen i to fasler av rep eller vidjer, tredd ned gjennom bunnen og festet med knuter. Som regel var kipen bredere øverst for å få vekten høyt. Folk fra innlandet som kom til Bergen med varene sine, kunne kalles «kipestriler» etter kipene de bar på ryggen. Ved en ulykke i juli 1924 ble en midaldrende landskone reddet av den digre kipen hun bar på ryggen, da hun ble påkjørt av trikken utenfor Hanseatisk museum. Kipen tok av for støtet, så hun slapp med skrekken.
Old Heidelberg
Handling
Karl Heinrich er arvingen til tronen, i det lille europeiske fyrstedømmet Rutania. Men han er også et veldig ensomt barn som ikke har lov til å leke sammen med andre barn. Han vet lite om livet til vanlige borgere utenfor slottet. Men som ung voksen blir han sendt for å begynne ved universitetet i Heidelberg. Der forelsker han seg snart i Kathie, som han har kjent siden han var barn.
Imidlertid tvinger politiske problemer i Rutania ham til å returnere til hjemlandet. Karl oppdager at den eneste veien ut av å erklære krig mot et nabo-land, ville være å gifte seg med datteren til nabo-landets konge. Men dette vil også innebære at han må gi opp Kathie, den eneste kvinnen Karl noen gang har vært ordentlig glad i.
Kurv (beholder)
Bruk
Kurver som skal stå, bæres med hendene eller på hodet, kan ha enkel utforming, og være med eller uten håndtak. Kurver som skal bæres på armen eller ryggen kan ha mer solide håndtak, seler, reimer eller liknende. Kurver til visse formål, som fiske- eller landtur, kan ha spesielle rom og lokk som passer til det en vil ha med seg, som fisk eller niste, drikke og tilbehør. Andre kurvtyper som kan ha spesialtilpasset utforming er bærekurver for småbarn, hundekurver med lav åpning, innelukkede kattekurver med hull. Dette er bare noen eksempler.
En kan bruke kurver både til å fange dyr eller til å stenge dem inne. En tradisjonell birøktingsmetode går ut på å bruke kurver snudd opp-ned til bikube. Mange steder har en også laget fiskefeller i kurvarbeid. En kan også lage framkomstmiddel av kurver, som mindre kurvvogner og kurvbåter.
Midt i trafikken (album)
Midt i trafikken er et musikkalbum med Fryd & Gammen, utgitt i 1991. Dette er gruppas debutalbum.
Henry Selick
Henry Selick (født 30. november 1952) er en amerikansk stop-motion regissør, produsent og forfatter, mest kjent for å ha regissert Et førjulsmareritt, Verdens største fersken og Coraline og den hemmelige dør.
Kurv (beholder)
Kurvkulturer
Innenfor hver kurvkultur skiller en mellom ulike bruksområder som vises i utforming og navn. Manasirfolk i Sudan har for eksempel quffah, en stor kurv som hovedsaklig brukes til dadler og klær, kunshibr, en litt mindre kurv som en har jord og gjødsel i, og ghutaiah, en liten kurv som blir brukt til frukt og frø og som målening. De har også egne kurver til bruk på pakkdyr, som qalibah, store sorghumkurver for kamelar, og rahal, traktformede kurver som en fester i par på hver side av et esel. De sist nevnte kan tømmes ved at en åpner en «propp» nederst i trakta, utan å ta kurven av eselet.
Henry Selick
Oppvekst og utdannelse
Selick ble født i Glen Ridge i New Jersey i USA, og vokste opp like ved, i småbyen Rumson. Selick ble en aktiv tegner i tidlig alder, og ble også fascinert av stop-motion animasjon etter å ha sett Lotte Reiningers The Adventures of Prince Achmed og Ray Harryhausens The 7th Voyage of Sinbad.
Han studerte vitenskap på Rutgers University og kunst på Syracuse University og Central Saint Martins College of Art and Design i London, før han begynte på California Institute of the Arts for å studere animasjon. Hans to studentfilmer Phases og Tube Tales ble begge nominert til Student Academy Awards.
Disney
Etter å ha blitt uteksaminert, begynte Selick hos Walt Disney Studios som en animasjons trainee på filmer som Peter og dragen og The Small One. Han jobbet som fulltidsanimatør under Glen Keane på filmen Todd og Copper: To gode venner. Under tiden hos Disney, har Selick sagt at han lærte mye fra Disney-legenden Eric Larson.
Freelancearbeide
Selick fikk støtte fra National Endowment for the Arts til å lage kortfilmen Seepage, før han begynte med freelance oppdrag i San Francisco Bay Area, med bl.a. flere reklamefilmer. Han arbeidet med noen sekvenser av John Kortys animasjonsfilm Twice Upon a Time. Han arbeidet også med storyboard til filmene Return to Oz og Nutcracker: The Motion Picture. Etter å ha lagd flere animerte reklamesekvenser for MTV, og en animert pilotepisode av en TV-serien Slow Bob in the Lower Dimensions, fanget han interessen til Tim Burton som ville bruke han som regissør.
Et førjulsmareritt
Selick debuterte som lagfilmregissør i 1993 med den Burtonproduserte Et førjulsmareritt, den første stop-motion langfilmen fra et av de store amerikanske studioene. Filmen ble en suksess, og ble nominert til en Oscar for beste visuelle effekter og vant International Animated Film Society's Annie Award for Best Creative Supervision.
Verdens største fersken og Monkeybone
I 1996 kom Selicks andre film, Verdens største fersken. Filmen var en blanding av stop-motion og virkelig film, og var basert på boken med samme navn av Roald Dahl. Filmen ble godt mottatt av kritikere, og Times Magazines Richard Schickel uttalte at den var bedre enn boken.
Selicks tredje film, Monkeybone, også denne en blanding av stop-motion og virkelig skuespill, ble en kommersiell og kritisk flopp. Filmen var basert en tegneserie.
Livet under vann med Steve Zissou og Moongirl
Selick jobbet med stop-motion sekvensene i Wes Andersons Livet under vann med Steve Zissou, før han ble ansatt i animasjonsstudioet LAIKA som utviklingsansvarlig for film. Etter å ha begynt i LAIKA, regisserte Selick sin første dataanimerte animasjonsfilm, kortfilmen Moongirl, basert på boken av samme navn.
Coraline og den hemmelige dør
Selicks første langfilm hos LAIKA var Coraline og den hemmelige dør, basert på boken til Neil Gaiman, i 2009. Dette var den første 3-D stop-motion animasjonsfilmen som ble laget. Filmen ble gdt mottatt, og ble nominert til en Oscar for beste animasjonsfilm.
The Old Homestead
The Old Homestead er en amerikansk stumfilm fra 1915, regissert av James Kirkwood, Sr..
Crostau
Crostau (oversorbisk: Chróstawa) er en bydel i bykommunen Schirgiswalde-Kirschau i Landkreis Bautzen i den sørøstlige delen av Fristaten Sachsen. Frem til 1. januar 2011 var Crostau også en selvstendig kommune, og en del av forvaltningsfellesskapet Schirgiswalde.
Crostau var en del av Kreis Bautzen (1952–1990), Landkreis Bautzen (1990–1994) og Landkreis Bautzen (1994–2008), før den i 2008 ble en del av den nåværende Landkreis Bautzen.
Navnet Crostau er, liksom Crostwitz, avledet av gammelslavisk chróst (jf oversorbisk chrósćina), som betyr «busker», «buskvekster».
Priorat
Priorat er et comarca i Catalonia, hvis hovedstad er Falset.
Det grenser i nord til Garrigues, i øst til Osona og Vallès Oriental, og i vest til Ribera d'Ebre.
Kommuner
Priorat er delt inn i følgende 23 kommuner (municipis):
Stein Østre
Stein Østre (født 24. juni 1940 i Oslo, død 16. januar 2018 ) var en norsk samfunnsøkonom og forfatter. Han var utdannet cand.oecon. og var professor i forvaltningsøkonomi ved Høgskolen i Hedmark, avdeling Rena, hvor han ble tilsatt i 1991.
Østre var ansatt ved Transportøkonomisk institutt (TØI), Agder distriktshøyskole, Finansdepartementet, Rogalandsforskning og Nordland distriktshøyskole (siviløkonomutdanningen i Bodø). Han var rådmann i Folldal kommune i perioden 1986-1991. Han ga ut flere bøker om kommunaløkonomiske spørsmål.
Me komme seint, men me komme godt
Me komme seint, men me komme godt er et samlealbum med tradisjonelle Stavanger-viser fra 1976. Den fulle tittelen er ''Me komme seint, men me komme godt! Stavangerviser'', utgitt av Talent. Spilletiden er på 45 minutter og 7 sekunder.
Navnet henspiller på et sitat fra Stavanger-forfatteren Alexander Kiellands roman Skipper Worse, der Worse i første kapittel anmelder ankomst til konsul Garman med hilsenen: «Vi kommer sent — Hr. Kunsel! men vi kommer godt!».
Hopman Cup 2017
Hopman Cup 2017 var en tennisturnering som fant sted i Perth i Australia fra 1. til 7. januar 2017.
Det var en lagkonkurranse som ble konkurrert i på hardcourt, og den ble vunnet av Frankrike etter finaleseier over USA.
På det franske laget spilte Kristina Mladenovic og Richard Gasquet, og på USAs lag spilte Coco Vandeweghe og Jack Sock.
Zoologisk museum (Oslo)
Zoologisk museum ligger ved Botanisk hage i bydelen Tøyen i Oslo. Museet er en del av Naturhistorisk museum (forkortet NHM) som også omfatter Geologisk museum like ved og tilhører Universitetet i Oslo (UiO). Zoologisk museum åpnet for publikum 2. februar 1910. Utstillingene ble fullstendig revidert på 1970-tallet.
Zoologisk museum har dyr fra hele verden. En egen sal som strekker seg over to etasjer viser Norges dyreliv fra kyst til høyfjell i dioramaer med norsk natur. Her kan man se rovdyr som bjørn, gaupe, ulv og jerv på nært hold.
I 2. etasje finnes en dyregeografisk sal med dyreliv fra hele verden og en systematisk sal med systematisk oversikt over Norges dyreliv. Utstillingene viser også enestående eksemplarer av to utdødde arter, geirfuglen og den australske pungulven.
2. september 2011 ble bygningen offisielt døpt om til Robert Colletts hus etter museets første direktør, i anledning Universitetets 200-årsjubileum.
Beleiringen av Metz
Beleiringen av Metz forgikk i perioden 19. august – 27. oktober 1870 tidlig under Den fransk-prøyssiske krig og endte med en avgjørende seier for Tyskland ved at hele 180,000 franske soldater ble tatt til fange.
Etter nederlaget i slaget ved Gravelotte trakk de franske styrkene seg tilbake til festningsbyen Metz, men ble her beleiret av de tyske styrkene under kommando av den prøyssiske prins Fredrik Karl 19. august 1870.
De franske styrkene gjorde to mislykkede utbruddsforsøk fra beleiringen, slaget ved Noisseville 31. august – 1. september og slaget ved Bellevue 18. oktober, men ble begge ganger slått tilbake.
En fransk unnsetningsstyrke, kalt Châlons-hæren under kommando av Patrice Mac-Mahon ble sendt for å komme de beleirede styrkene til unnsetning, men ble slått underveis og ødelagt under slaget ved Sedan.
Den franske øverstkommanderende i Metz, François Achille Bazaine så seg tvunget til å kapitulere 27. oktober, noe som friga de tyske styrkene til å gå mot den franske hæren i Loire og til forsterke beleiringen av Paris.
Bazaine ble etter krigen stilt for krigsrett og dømt til døden for sine disposisjoner under beleiringen, men straffen ble senere omgjort til 20 års fengsel.
En kjent person som deltok på den prøyssiske siden var den da 26 år gamle filosofen Friedrich Nietzsche, som på dette tidspunktet var professor i filosofi ved universitetet i Basel, men tjenestegjorde under beleiringen som assistent i saniteten. Han pådro seg både difteri og dysenteri, noe som forverret hans allerede dårlige helsetilstand.
Ringer-Bundesliga
Ringer-Bundesliga er toppserien i tysk bryting. Bundesligaen har eksistert siden 1963. (Det nest-høyeste nivået er, 2. Bundesliga.)
Vorrunde består av 24 lag som kjemper om plass i Play-offs, som består av åttendedelsfinale, kvartfinale og semifinale.
Mesterskapet avgjøres rundt februar måned. Finalen består av ett sett med kamper i løpet av en dag, og ett returoppgjør. Resultatene av disse legges sammen, for å avgjøre hvilket lag som er blitt mester.
Mester, 2008/2009-sesongen: KSV AE Köllerbach
Clayton Stanley
Clayton Stanley (født 20. januar 1978) er en amerikansk volleyballspiller. Han representerte landet sitt under Sommer-OL 2012 i London, der laget hans ble utslått i kvartfinalen. Han tok gull med det amerikanske landslaget under Sommer-OL 2008.
Jong Kwang-bom
Jong Kwang-bom (født 29. juli 2001) er en nordkoreansk kortbaneløper.
Han representerte Nord-Korea under Vinter-OL 2018 i Pyeongchang, hvor han ble utslått i heatene på 500 meter.
Geoffrey Kondogbia
Geoffrey Kondogbia (født 15. februar 1993) er en sentralafrikansk-fransk fotballspiller som spiller for den spanske klubben Atlético Madrid.
Den 22. juni 2015 signerte han en 5-årskontrakt med Inter Milan for en overgangssum på 35 millioner euro.
12. oktober 2018 fikk han sin første landskamp for mot.
Langodden naturreservat
Langodden naturreservat ligger på en odde ut i Mjøsa, like sør for Brumunddal i Ringsaker kommune. Formålet er å verne en viktig lokalitet for forståelse av Oslofeltets fossilførende bergarter. Langodden har svært gode blotninger som svaberg langs strendene og inne på land. Sydsiden av odden har blottet eokambrisk eller kambrisk Ringsakerkvartsitt. Denne bergarten er en strandavsetning og er sjelden i verdensmålestokk. I bergarten er det sporfossiler eller fossile graveganger av ulik type.
Geografi, geologi og landskap
Ved Langodden består sydsiden av odden av Ringsakerkvartsitt, nordsiden av verneområdet består av Vardalsandstein. Vardalsandsteinen ble avsatt på grunne havdelta eller som en fluvial avsetning i forgrenete elver.
Ringsakerkvartsitten utgjør sammen med den eldre underliggende Vardalsandsteinen Vangsåsformasjonen. Vangsåsformasjonen inngår i Hedmarksgruppen som igjen inngår i Oslofjordsovergruppen, også kjent som Oslofeltets kambrosiluriske lagrekke Vangsåsformasjonen er utbredt på begge sider av Mjøsa. Vangsåsformasjonen er tidfestet til «senvendium til tidligkambrium». .  Skillet mellom Ediacara og Kambrium er for 542 millioner år siden.
Kontinentalplaten Baltika lå da på den sydlige halvkule, midt mellom sydpolen og ekvator. Etter at Hedmarksbassenget var dannet som et riftbasseng for 750 millioner år siden, og Varangeristiden for 630-590 millioner år siden var over, bestod Hedmarksbassenget av elvesletter som fylte opp bassenget. Dette var for 570-550 millioner år siden i ediacaratiden.
Helen Stephens
Helen Herring Stephens (født 3. februar 1918 i Fulton i Missouri, død 17. januar 1994 i St. Louis i Missouri) var en amerikansk friidrettsutøver som deltok i de olympiske leker 1936 i Berlin.
Phlomis cretica
Phlomis cretica er en eviggrønn busk i leppeblomstfamilien.
Langodden naturreservat
Geografi, geologi og landskap
Den type fossile graveganger, vertikale gravespor, som finnes i Ringsakerkvartsitten ved Langodden er kjent som Skolithos. Sporene kan være laget av bløtdyr som lignet på dagens fjæremark. Gravesporene er 2-5cm lange og sitter så tett at steinen kan omtales som «pipe rock», rørstein.
Phlomis cretica
Den ligner på Phlomis fruticosa, men er lavere, sjelden mer enn 45 cm høy. Bladene er lansettformede til smalt avlange, 3–8 cm lange og dekket av hvite hår som er tettest på undersiden. Stengelen har ofte kjertelhår. De gule blomstene sitter 15–25 sammen i kranser.
Langodden naturreservat
Geografi, geologi og landskap
Ved Sollerud, 1,7 km nordøst for Langodden, er det i tilsvarende Ringsakerkvartsitt funnet U-formede vertikale gravespor opptil 5-10cm lange. Her er det også, i tynne skiferlag imellom kvartsitten, funnet et mikrofossil, en akritark, som sannsynligjør at Ringsakerkvartsitten er kambrisk og ikke prekambrisk.
Phlomis cretica
Phlomis cretica vokser på tørre, steinete steder i lave fjellområder. Arten er utbredt i sørlige Hellas, inkludert Kreta og andre øyer i Egeerhavet.
Langodden naturreservat
Kulturminner i naturreservatet
To bronsealderrøyser ligger innenfor området. Dette er gravrøyser.
Helen Stephens
Stephens ble olympisk mester i friidrett to ganger under Sommer-OL 1936 i Berlin. Hun vant 100 meter individuelt med tiden 11,5 og den korte stafetten sammen med Harriet Bland, Betty Robinson og Annette Rogers. De vant finalen på 4 x 100 meter med tiden 46,9, sju tideler foran Storbritannia.
Aksel Fridstrøm
Aksel Fridstrøm (født 1986) er en norsk pressemann, økonom og politiker (H).
Friedrich Parrot
Johann Jakob Friedrich Wilhelm Parrot (født 14. oktober 1792 i Karlsruhe i Tyskland, død 15. januar 1841 i Dorpat som nå er Tartu i Estland) var en baltertysk vitenskapsmann og forskningsreisende. Hans botaniske autorforkortelse er „ Parrot “.
Bakgrunn
Han var sønn av Georg Friedrich Parrot. Han studerte medisin fra 1807 til 1814 ved det keiserlige universutet i Dorpat, og promoverte sist nevnte år til Dr. med et chir. I 1816 ble Parrot medlem av St. Petersburgs vitenskapsakademi.
Forsker
I 1811 var han med på en mineralogisk forskerekspedisjon til Krim og Kaukasus sammen med Maurice Engelhardt. Han studerte jordmagnetismen og utførte barometernivelleringer mellom Det kaspiske hav og Svartehavet, det vil si bidro til å fastslå Kaspihavets nivå under havoverflaten. Ved hjemkomsten ble han assistentdoktor, og i 1815 stabslege og kirurg i den russiske armé.
I 1821 var han professor i fysiologi og patologi, og så i 1826 professor i fysikk ved universitetet i Dorpat.
Aksel Fridstrøm
Han var fra 2018 politisk journalist, senere nyhetsredaktør, i Minerva. 1. desember 2022 ble han myndighetskontakt i Norsk Hydro.
Friedrich Parrot
Forsker
I 1828 foretok Parrot en ny reise, til Kakheti og Armenia, som etter den russisk-tyrkiske krig da nettopp var blitt tsarrussisk territorium. Parrot var sammen med Chatjatur Abovjan, Aleksej Sdrovenko, Matvej Chalpanof, Ovannes Aivassian og Murat Pogossian den første som besteg fjellet Ararat i nåværende Tyrkia den 9. oktober 1829; et viktig mål var å søke etter rester av Noas ark.
Aksel Fridstrøm
Han er BBA-kandidat fra BI i Oslo fra 2012 og MBA-kandidat fra Hult International Business School i Boston fra 2014. Han var forretningsutvikler for teknologiselskapet Infosys fra 2014 til 2018, og har også arbeidet med salg.
Han var leder i Oslo Unge Høyre fra 2010 til 2011, varamedlem av Oslo bystyre fra 2011 til 2019 og ansatt som politisk rådgiver for Høyres bystyregruppe i Oslo fra 2008 til 2014.
Friedrich Parrot
Forsker
Parrot var ved sin død var professor i fysikk ved Dorpats universitet.
Helen Stephens
I 1993 ble hun innvotert i National Women's Hall of Fame.
Neofit av Bulgaria
Neofit har siden 1994 vært metropolitt, og fra opprettelsen av Ruse eparki i Ruse i 2001 var han metropolitt av dette. Den 24. februar 2013 ble Neofit valgt som patriark, og etterfulgte patriark Maxim som gikk bort i november 2012.
Von Postbreen
Regnet fra nord og med klokken har den følgende sidebreer og tilstøtende breer:
Områdene foran Von Postbreen er viktige hvile- og fødesteder for ringsel.
Von Postbreen har sitt navn etter professor Hampus Adolf von Post (1822–1911), en svensk geolog, kjemiker og botaniker. Han underviste ved Ulltuna landbruksskole og jobbet også i 18 år som verksmester ved Rejmyre glassverk.
Gisund Ferje A/L
Gisund Ferje A/L var et andelslag som ble stiftet 7. mai 1952 for å drifte ferje over Gisundet mellom tettstedene Gibostad og Bjorelvnes i Lenvik i Troms. 1. august 1953 ble ferja «Bjorelvnes» satt inn på strekningen. I 1964 tok M/F «Rødstein» over på strekningen. Etter at Gisundbrua sto ferdig i juni 1972 sluttet fergetrafikken over Gisundet.
Lappo å
Lappo å (finsk: Lapuanjoki) er en elv i de finske landskapene Österbotten og Södra Österbotten. Elven begynner i Alavo og renner gjennom kommunene Kuortane, Lappo og Kauhava. Den renner ut i Bottenviken ved Nykarleby.
De største sjøene i vassdraget er Kuortaneenjärvi, Lappajärvi og Ähtärinjärvi. Disse benyttes mye til rekreasjon og fritidsbebyggelse.
Det største vannkraftverket i vassdraget ligger i Hirvikoski.
Storfjorden (Lyngen)
Storfjorden (kvensk: Isovuono, nordsamisk: Omasvuotna) er den innerste delen av fjorden Lyngen i Storfjord kommune i Troms. Fjorden er 17 kilometer lang. Fra innløpet, mellom bygda Rasteby i vest og Falsnesodden i øst, går fjorden i sørvestlig retning til fjordbotnen ved Hatteng.
Like øst for Falsnesodden ligger bygda Skibotn. Litt lenger inn i fjorden ligger bygda Elvevoll på østsiden og noe lenger sør ligger bygda Sandøyra. Like over fjorden for disse ligger de to bygdene Elsnes og Horsnes. Innerst i fjorden ligger tettstedet Hatteng. Ved Hatteng munner Signaldalelva ut i fjorden.
E6 går langs hele østsiden av fjorden, mens fylkesvei 868 går langs vestsiden.
Henry Thomas (bokser)
Albert Henry «Harry» Thomas (født 1. juli 1888 i Birmingham, død 13. januar 1963 i New York) var en britisk bokser som deltok under OL 1908 i London.
Thomas ble olympisk mester i boksing, i vektklassen bantamvekt, under OL 1908 i London.
Fridtjov Clemet
Fridtjov Smedsås Clemet (født 29. september 1932 i Trondheim) er en tidligere, norsk politiker (H), utenrikstjenestemann og journalist.
Liv og virke
Fridtjov Clemet begynte som journalist i Møre Dagblad og Harstad Tidende. Han var formann i Unge Høyres distriktsorganisasjon i Troms fra 1957 til 1959 og ansatt som redaksjonssekretær for Unge Høyres medlemsblad ved partikontoret i Oslo fra 1959 til 1961. Fra 1961 til 1965 var han forbundssekretær i Unge Høyre. Han fortsatte deretter i Høyres sekretariat. Fra 1974 til 1986 var han Høyres generalsekretær.
Clemet var generalsekretær i Nordisk ministerråd fra 1986 til 1992. Fra 1992 til 2003 var han ansatt i Utenriksdepartementet, først som rådgiver, fra 1995 som ekspedisjonssjef og leder for nordiske saker.
Clemet var medlem av Oslo bystyre 1995–1999. Han var styreleder i SOS-barnebyer i Norge fra 1993 til 2004.
Hamirpur (distrikt, Uttar Pradesh)
Hamirpur (hindi: हमीरपुर जिला ) er et distrikt i den indiske delstaten Uttar Pradesh. Distriktets hovedstad er Hamirpur.
Demografi
Barn i alderen 0 til 6 år utgjorde 13,46 % i 2011 mot 18,08 % i 2001. Antallet jenter i den alderen per tusen gutter er 903 i 2011.
Diego Penny
Diego Alonzo Penny Valdez (født 22. april 1984) er en peruansk fotballspiller som spiller for den peruanske klubben FBC Melgar, som keeper.
Penny begynte sin profesjonelle karriere som fotballspiller i 2004 med den peruanske klubben Coronel Bolognesi, som han spilte over hundre fotballkamper for. Penny signerte deretter en treårskontrakt for den engelske klubben Burnley FC den 27. juni 2008, og gjorde sin debut for denne klubben den 9. august 2008 mot Sheffield Wednesday, en kamp som Burney tapte 4–1.
Etter debuten for Burnley FC spilte Penny i klubben gjennom hele 2008–2009-sesongen. Han debuterte i Premier League i 2009–2010-sesongen. Den 16. august 2010 forlot Penny Burnley FC og returnerte tilbake til sitt hjemland Peru kort tid senere. Penny begynte å spille for den peruanske klubben Juan Aurich den 28. august samme år. Penny spilte sin første landskamp for den 16. august 2006, i et 0–2-tap mot, og spilte totalt seks landskamper i 2006 og 2007.
Santiago Acasiete
Santiago Acasiete Ariadela (født 22. november 1977 i Callao i Peru) er en peruansk fotballspiller som spiller for klubben UD Almería i Spania, hovedsakelig som midtstopper.
Acasiete har også spansk pass, på grunn av de mange årene han har tilbrakt i landet. Acasiete begynte å spille profesjonell fotball med klubben Deportivo Wanka. I 2004–2005-sesongen spilte han for den spanske klubben Unión Deportiva Almería. Acasiete spilte tretti landskamper for. Hans første landslagskamp var 18. februar 2004, og han deltok i Copa América i 2004 og igjen i 2007. Den 7. desember 2007 ble Acasiete funnet skyldig i å ha tatt med kvinner og alkohol inn på hotellet til den peruanske landslagstroppen to dager før Perus bortekamp mot, og ble dermed suspendert i atten måneder fra å delta på landslaget. Han fikk også en bot på 10 000 amerikanske dollar.
Stephen Kipkorir
Stephen Kipkorir (født 24. oktober 1970, død 8. februar 2008) var en kenyansk friidrettsutøver som konkurrerte i mellomdistanseløp.
Kipkorir deltok i sin første friidrettskonkurranse i mars 1996, da han kom på fjortendeplass under VM i terrengløp i Sør-Afrika, og fem måneder senere deltok han ved sommer-OL 1996, der han vant bronsemedalje på 1500 meter. Hans siste konkurranse var i 2001, da han ble yrkessoldat.
Han døde i 2008 i en bilulykke.
On Dangerous Paths
On Dangerous Paths er en amerikansk stumfilm fra 1915, regissert av John H. Collins.
Handling
Historien følger en tåpelig ung kvinne, som insisterte på å lære alle livets leksjoner gjennom personlige erfaringer - i stedet for å ta i mot råd fra de som allerede hadde gått gjennom de samme problemene som henne.
Ross Sisters
Ross Sisters var en trio av sangere og dansere som bestod av tre søstre som blant annet sang og drev med akrobatikk.
Jonis Josef
Jonis Josef Afrah Abdulle (født 22. februar 1992 i Skien) er en norsk standupkomiker, serieskaper, tekstforfatter, skuespiller og programleder.
Ross Sisters
Gruppen bestod av Aggie Ross, Elmira Ross og Maggie Ross (hvis egentlige navn var Veda Victoria, Dixie Jewel og Betsy Ann Ross). Deres offentlige oppmerksomhet toppet seg i 1940, hvor de ble omtalt i den fremtredende filmen Broadway Rhythm. Dette opptaket har siden vunnet popularitet på nettstedet YouTube. Dette klippet vises også i samlingen til filmer som Entertainment! III fra 1994.
Jonis Josef
Bakgrunn
Jonis Josef vokste opp i drabantbyen Gulset i Skien. Han har somalisk familiebakgrunn. Han begynte som aksjemegler i 2012, etter finansstudier på BI.
Ross Sisters
Biografier
Betsy Ann Ross ble født 26. juni 1926 i Colorado City i Texas. Hun giftet seg med Robert «Bunny» Hightower, en amerikansk danser, den 11. januar 1947. Han var alkoholiker og hadde schizofreni. Ved en flere anledninger slo han Betsy til hun nesten døde. De hadde en sønn sammen som het Dana. Paret viste seg sammen ved flere anledninger på The Ed Sullivan Show.
Jonis Josef
Komiker og programskaper
Jonis Josef ble i 2017 nominert til Komiprisen som «Årets nykommer». I 2018 ble han også nominert til Stå opp-prisen for sitt bidrag til norsk stand-up. Sitt aller første soloshow «Juicy» skrev og regissert han selv.
Ross Sisters
Biografier
Robert Hightower var tidligere gift med danseren Vera-Ellen, som er mest kjent som søsteren til Rosemary Clooney i White Christmas. Veda Victoria (Vickie) Ross ble født 8. november 1927 i Roscoe i Texas. Hun giftet seg med Robert Lamouret, den 10. mars 1950, i Paris. De skilte seg og hun hadde senere sitt andre ekteskap med Bob Hender.
Dixie Jewel Ross ble født den 9. august 1929 i Loraine i Texas. Hun giftet seg 10. juli 1948 til Richard (Dickie) Henderson, i et ekteskap som varte mellom 30. oktober 1922 og 22. september 1985. Dixie døde i en alder av 34 år, den 10. juli 1963, og ble gravlagt i Gunnersbury Cemetery i London i England.
Jonis Josef
Komiker og programskaper
I samarbeid med NRK laget han TV-serien Kongen av Gulset, som ble vist på TV våren 2019. Serien vant Gullruten 2019 i klassen «Årets nyskapning» og Humorprisen i klassen «Årets humorprogram». Han ble nominert til publikumsprisen året morsomste på TV under Humorprisen 2020/2021 og 2022.
Josef er skuespiller i den norske filmatiseringen av Tre nøtter til Askepott.
Botnjalanjávrrit
Botnjalanjávrrit (nordsamisk, historisk også skrevet Bådnjalanjavrit) er to innsjøer i Lebesby kommune i Finnmark. Den nordre og største sjøen ligger i nedbørfeltet til Válljohka, ei sideelv til Adamsfjordelva, og har utløp mot nord. Den mindre, søndre sjøen har utløp mot sør til en bekk som også munner ut i Adamsfjordelva.
Magne Mostue
Magne Mostue, (født 1979 i Oslo) er en norsk musiker og låtskriver som har spilt i bandene Sheep, Accidents Never Happen og Heyerdahl i perioden 2005-2013. Han har også bidratt med tekster og/eller vokal på utgivelser av Hiawata!, Samuel Jackson 5, SiN og Kangding Ray. Siden 2014 er han ansvarlig for musikk og bakgrunnsvokal for Erick Ellectrick & HFG.
Jane Badler
Jane Badler (født 31. desember 1953 i Brooklyn i New York) er en amerikansk skuespiller og sanger. Hun er kanskje mest kjent kjent for sin rolle som Diana som var høvdingen og antagonisten i science fiction-miniserier V – The Original Mini Series fra 1983 og dens oppfølgere. Hennes rolle Diane fra miniserien V ble kåret til den beste science ficton-skurken noensinne i en undersøkelse som ble utført av TV-kritikere.
Etter å ha spilt i miniseerien V fikk Badler en av hovedrollene i filmen The Covenant som var en thriller basert på en rik og mektig familie som levde i verdslig velstand som et resultat av at de hadde inngått en avtale med djevelen. Men denne gjelden måtte de tilbakebetale med vanlige menneskelige ofre.
Badler har også vært en gjeste-stjerne i såpeoperaer som Falcon Crest og Jessica Fletcher. I 1988 spilte hun rollen som Tania Winthrop i den kortvarige actioneventyr-serien The Highwayman. Hun reiste også til Australia for å spille agent Shannon Reed i gjenopplivingen av Mission: Impossible for denne TV-seriens andre og siste sesong fra 1989 til 1990. Etter at denne TV-serien tok slutt flyttet Badler til Australia på permanent basis og hun giftet seg med forretningsmannen Stephen Hains. De fikk to sønner sammen som heter Sam og Harry. Hun har senere dukket opp på den australske Game Show Cluedo mellom 1992 og 1993 og hun hadde en gjestehovedrolle i TV-serien Snowy River: The McGregor Saga i 1995.
Badler hadde sin debut som sanger med sitt første soloalbum som ble gitt ut den 1. juni 2008. Albumet ble kalt The Devil Has My Double.
Jungelpatruljen
Jungelpatruljen er i tegneserien Fantomet en paramilitær sikkerhetsstyrke i det fiktive landet Bengal.
Historikk
Patruljen ble dannet i 1664 av det sjette Fantomet, sammen med piratene Rødskjegg, Salla, Storebart og Knuseren. Disse gikk med på danne patruljen etter at Fantomet hadde slått dem i kamp i Sanloi, men avsto fra å bli sjef for Rødskjeggs piratorganisasjon og drive den videre. I stedet for å fortsette sin piratvirksomhet, dannet dermed denne organisasjonen grunnlaget for Jungelpatruljen. Fantomet utnevnte de fire piratlederne til sine nestkommanderende, med grad av løytnant. Deres første oppgave ble å luke ut upålitelige elementer fra egne «avdelinger», pirater som mest sannsynlig ikke ville følge ordre i en lovlydig organisasjon. Senere ble Rødskjegg forfremmet til kaptein og den første patruljelederen, da Fantomet ofte var opptatt på andre kanter og ikke kunne lede patruljen i det daglige. Fantomet har alltid vært organisasjonens kommandant (øverste leder), men fra det femtende Fantomets tid har han vært det i hemmelighet. Patruljens motto er Stamus contra malo, som er latin og betyr «Vi står mot ondskapen». (Mottoet inneholder en grammatisk feil; på korrekt latin burde det hett "stamus contra malum" med det rette kasuset etter preposisjonen contra. Man kan muligens anta at Rødskjegg og det sjette Fantomet hadde begrenset kjennskap til latin.)
Patruljen er underlagt Bengals styre og jurisdiksjon, men har kun ansvar for grenseområdet mellom jungel og sivilisasjon i Bengal, og ikke selve jungelen, der lokale stammer hersker.
Organisasjon
I det daglige blir patruljen ledet av en patruljesjef, med obersts grad, og som også er patruljens ansikt utad. Denne er per i dag Jonathan Worubu, som også er patruljens første svarte sjef.
Patruljen blir ansett som en elitestyrke og det, muligens sammen med patruljens mystikk og hemmelige øverste leder, gjør at flere tusen hvert år søker om opptak. Etter nøye vurdering fra patruljens sjef (et rent rulleblad er særdeles viktig), blir bare rundt hundre utvalgt til å gjennomgå opptaksprøvene, som er; svømming, bryting, skyting, og forsering av hinderløype som en innledning. Deretter er det felles 2 ukers overlevelsestrening i jungelen, fulgt av én uke hvor de må klare seg på egen hånd. Det blir også lagt stor vekt på evnen til å ta personlig initiativ. Bare ti aspiranter inntas til slutt gjennom disse steinharde vilkårene hvert år. Det er kommandanten selv (Fantomet) som godkjenner de nye rekruttene, etter innstilling fra patruljens leder. Patruljen har i de senere årene hovedsakelig prøvd å rekruttere personer fra Afrika, men opptar alle som utfyller vilkårene og klarer opptakskravene. Kvinner er i de senere år, på like vilkår med menn, blitt opptatt i patruljen.
Utstyr og bevæpning
Hvert enkelte patruljemedlem er bevæpnet med et personlig enhåndsvåpen (pistol eller revolver), men det finnes våpen av grovere kaliber i patruljens arsenal, slik som rifler og maskinpistoler.
De bruker til daglig firehjulsdrevne kjøretøy (Jeep) i sin patruljering, men har i kjøretøyparken også tilgang på større og tyngre transportmidler, i tillegg til at de disponerer helikoptre.
Tibiodrepanus
Tibiodrepanus er en slekt av biller som hører til familien skarabider (Scarabaeidae) i gruppen skarabider (Scarabaeoidea).
Utbredelse
Slekten er utbredt både i Asia og Afrika.
Systematisk plassering
Inntil nylig ble disse artene plassert i slekten Drepanocerus.
Bretislav II av Böhmen
Břetislav II (født ca. 1060, død 22. desember 1100) var hertug av Böhmen fra 14. september 1092. Han var eldste sønn av kong Vratislav II og Adelheid, datter av Andreas I av Ungarn.
Han etterfulgte sin onkel Konrad I. Han bekjempet hedendommen og ortodoks innflytelse. Bretislav fikk innført seniorat, et system der tronen skulle gå i arv til den eldste prinsen i det premyslidiske dynasti, mens de øvrige prinser skulle være underordnede hertuger over hver sin region i Mähren. Dette skulle sikre at han ble etterfulgt av sin halvbror Borivoj II, og ikke av en av Konrad Is sønner. Bretislav ble myrdet i Zbecno.
Bretislav giftet seg i 1094 med Luitgard av Windberg. De hadde sønnen Bretislav, som ble drept i kamp mot Sobeslav I i 1130.
Armando Iannucci
Armando Giovanni Iannucci (født 28. november 1963) er en britisk komiker, forfatter, regissør, artist og radioprodusent. Han har blitt beskrevet av The Daily Telegraph som «den politiske satires harde mann». Han er mest kjent for å ha laget radioserien On the Hour, TV-seriene The Thick of It og Veep, og filmene In the Loop og The Death of Stalin.
Oppvekst og utdannelse
Iannuccis far, Armanso sr., er fra Napoli i Italia, og hans mor er fra Glasgow i Skottland, hvor Iannucci ble født. Faren kom til Skottland i 1950, og drev et pizzabakeri der. Iannucci har to brødre og en søster. Han er utdannet ved University of Glasgow og University College i Oxford der han studerte engelsk litteratur. Han tok mastergrad i engelsk litteratur i 1986, før han begynte en karriere som komiker.
Karriere
Ianucci jobbet i bakgrunnen for flere radioprogrammer, og skrev for aviser, før han ble kjent som produsenten for programmene On the Hour (1991–1992) og senere The Day Today (1993). Han fikk skryt for både sitt arbeid som forfatter og produsent for disse programmene. Han får også æren for først å samle Chris Morris, Richard Herring, Stewart Lee,, Peter Bayham og Steve Coogan, som sammen sto for en ny satirisk bølge både på radio og TV. Coogans figur Alan Partridge hadde sin første opptreden i On the Hour
Mellom 1995 og 1999, produserte og ledet Iannucci The Saturday Night Armistice, og i 2001 var han hovedpersonen i The Armando Iannucci Shows på Channel 4.
The Thick of It
Iannucci skapte, regisserte og var hovedforfatter for The Thick of It, en politisk satire/farse på som startet på BBC i 2005. Serien følger et inkompetent regjeringsmedlem (Chris Langham) som blir manipulert av en kynisk pressesekretær (Peter Capaldi), basert på Tony Blairs tidligere pressesekretær Alastair Campbell. Serien regnes som et moderne motstykke til Javel, herr statsråd.
In the Loop
Filmen In the Loop hadde premiere i januar 2009, og er en film basert på The Thick of It. Filmen ble godt mottatt av kritikere både i Storbritannia og USA. Filmen ble nominert til Oscar for beste filmatisering, og satiriserer det politiske forholdet mellom Storbritannia og USA på randen av krig mot et land i Midtøsten.
Veep
Etter In the Loop har han laget tv-serien Veep for den amerikanske tv-kanalen HBO. Serien er en amerikansk versjon av The Thick of It, og har Julia Louis-Dreyfus i hovedrollen som USAs visepresident. Første sesong av serien ble sendt i 2012, og fikk skryt for å være autentisk. Han ga seg etter fire sesonger, men serien fortsatte med andre showrunnere.
The Death of Stalin
I 2017 kom filmen The Death of Stalin ut. Iannucci hadde regien og skrev manus sammen med tre andre. Filmen er en mørk komedie som handler om maktkampen etter at Josef Stalin døde.